rejauldu/bengali-wikipedia huggingface dataset:
এমভি ইয়র্ক হল তরল গ্যাস পরিবহনকারী একটি ট্যাংকার। ২০১০ সালের শেষের দিকে জাহাজটি সোমালিয়ার জলদস্যুরা দখল করে ও তাদের বিভিন্ন জলদস্যু কার্যক্রম পরিচালনার জন্য এটিকে মাতৃজাহাজে (সাহায্যকারী জাহাজ) পরিনত করে।  ২৩শে অক্টোবর, ২০১০ সালে জাহাজটি কেনিয়ার মমবাসা থেকে সেশেলের মাহিতে যাওয়ার পথে কেনিয়ার উপকূলের ২৫০ মাইল দূর থেকে সোমালিয়ার জলদস্যুরা দখল করে নেয়। সম্ভবত জলদস্যুরা একটি ছোট মাছ ধরার নৌকার সাহায্যে কৌশলে এমভি ইয়র্ককে দখল করে নেয়। এসকল নৌকা সাধারনত সোমালিয়ার উপকূলে অবৈধভাবে মাছ ধরার জন্য ব্যবহৃত হয়।(Archived by WebCite® at ) ইয়র্ককে জলদস্যুরা তাদের মাতৃজাহাজ হিসেবে ব্যবহার করছে এই ধারনাটি প্রতিষ্ঠিত হয় মূলত ২০১০ সালের ডিসেম্বরের দিকে এবং এ সম্পর্কে সুনির্দিষ্ঠ তথ্য পাওয়া যায় জানুয়ারি ২০১১ সালে। জলদস্যুরা সেসময় এমভি বেলুগা নমিনেসন নামে একটি জাহাজ ভারত মহাসাগর থেকে নিয়ন্ত্রণে নেয় কিন্তু জাহাজে যথেষ্ট পরিমাণ জ্বালানি ছিল না বলে তারা সেটিকে সেখান থেকে সরাতে পারছিল না। এরপর জলদস্যুরা এমভি ইয়র্কের সাহায্যে আটক করা জাহাজে জ্বালানি সরবরাহ করে সোমালিয়ার দিকে নিয়ে যেতে বাধ্য করে।(Archived by WebCite® at )  এমভি ইয়র্ক জলদস্যুদের বহরে যুক্ত হওয়ার পর অনেক বিশ্লেষকরা মনে করেন, তাদের সক্ষমতা আগের চেয়ে বৃদ্ধি পেয়েছে কারণ পূর্বে তারা ছোট ছোট নৌকার সাহায্যে কোন জাহাজকে আক্রমণ করত(Archived by WebCite® at ) ও তা দখল করে নিত কিন্তু ইয়র্কের মত আধুনিক জাহাজ দখল করার পর তাদের সক্ষমতা বেড়ে গিয়েছে বহুগুন। এরকম বণিক জাহাজ তাদের মাতৃ জাহাজ হিসেবে ব্যবহারের ফলে তাদের গতি ও আরো অনেক সকার্যক্রম বৃদ্ধি পেয়েছে উল্লেখযোগ্যভাবে। এছাড়া নেভিগেশন প্রযুক্তি ব্যবহার করে তারা বর্তমানে সমুদ্রের আবহাওয়ার গতি প্রকৃতিও নির্ণয় করতে পারছে। এ জাহাজ ব্যবহার করে তারা এমভি ইয়র্কের সমপরিমান জাহাজকে ভারী অস্ত্রশস্ত্রসহ আক্রমণ করতে পারছে সহজেই। এছাড়া জলদস্যু প্রতিরোধকারী দলের সদস্যরাও আর আগের মত জলদস্যু নিমূর্লে আক্রমণ করতে পারছে না কারণ এরকম বড় জাহাজে জিম্মী অনেক বন্দি থাকার সম্ভবনা রয়েছে।  ২০১০ এর শেষের দিকে এমভি ইয়র্কের সাথে সাথে আরো চারটি বাণিজ্য জাহাজ জলদস্যুরা তাদের মাতৃজাহাজ হিসেবে ব্যবহার শুরু করেছে যার সবগুলোই দখল করা। জাহাজগুলো হল, রাসায়নিক পণ্য পরিবাহী ট্যাংকার এমভি হানিবল ২, ট্যাংকার এমভি পোলার, রাসায়নিক পণ্য পরিবাহী ট্যাংকার এমটি মটিভেটর ও এমভি ইজুমি।(Archived by WebCite® at )   তথ্যসূত্র   বিষয়শ্রেণী:জলদস্যু জাহাজ বিষয়শ্রেণী:জলদস্যুতা বিষয়শ্রেণী:ট্যাংকার বিষয়শ্রেণী:সোমালিয়ায় জলদস্যুতা বিষয়শ্রেণী:২০০০-এর জাহাজ বিষয়শ্রেণী:২০১০-এ সামুদ্রিক ঘটনা বিষয়শ্রেণী:২০১১-এ সামুদ্রিক ঘটনা
কৃষ ৩ ২০১৩ সালে মুক্তিপ্রাপ্ত বলিউডের সুপারহিরো বিজ্ঞান কল্পকাহিনী চলচ্চিত্র। ছবিটি প্রযোজনা ও পরিচালনা করেছেন রাকেশ রোশন। এটি কোই... মিল গয়া (২০০৩) ও কৃষ (২০০৬) এর পর কৃষ চলচ্চিত্র ধারাবাহিকে তৃতীয় চলচ্চিত্র। এই ছবিতে প্রধান চরিত্রে অভিনয় করেছেন হৃতিক রোশন, প্রিয়াঙ্কা চোপড়া, কঙ্গনা রানাওয়াত, বিবেক ওবেরয়।  কাহিনী  কৃষ  এবং তার বিজ্ঞানী পিতাকে কাল নামের এক দুষ্ট লোক এবং নির্মম কায়ার  মিউট্যান্স দলের হাত থেকে বিশ্বকে এবং তাদের পরিবারকে বাঁচাতে লড়তে  হবে।   কুশীলব    হৃতিক রোশন - কৃষ এবং রোহিত  প্রিয়াঙ্কা চোপড়া - প্রিয়া  কঙ্গনা রানাওয়াত - কায়া  বিবেক ওবেরয় - কাল  তথ্যসূত্র  বহিঃসংযোগ  দাপ্তরিক ওয়েবসাইট     বিষয়শ্রেণী:২০১৩-এর চলচ্চিত্র বিষয়শ্রেণী:রাকেশ রোশন পরিচালিত চলচ্চিত্র বিষয়শ্রেণী:মুম্বইয়ে ধারণকৃত চলচ্চিত্র বিষয়শ্রেণী:২০১০-এর দশকের হিন্দি ভাষার চলচ্চিত্র বিষয়শ্রেণী:ভারতীয় ধারাবাহিক চলচ্চিত্র বিষয়শ্রেণী:ভারতীয় সুপারহিরো চলচ্চিত্র বিষয়শ্রেণী:সুইজারল্যান্ডে ধারণকৃত বিদেশি চলচ্চিত্র বিষয়শ্রেণী:রাজেশ রোশন সুরারোপিত চলচ্চিত্র বিষয়শ্রেণী:জর্ডানে ধারণকৃত চলচ্চিত্র বিষয়শ্রেণী:সুইজারল্যান্ডে ধারণকৃত চলচ্চিত্র বিষয়শ্রেণী:ভারতীয় বৈজ্ঞানিক কল্পকাহিনীর চলচ্চিত্র
সুগত বসু (জন্ম ৭ই সেপ্টেম্বর, ১৯৫৬) একজন ভারতীয় ইতিহাসবিদ ও রাজনৈতিক ব্যক্তিত্ব। তিনি আশির দশকের মাঝামাঝি সময় থেকেই আমেরিকা যুক্তরাষ্ট্রের বিভিন্ন বিশ্ববিদ্যালয়ে শিক্ষকতা করছেন। ইতিহাসে তার বিষয় হল দক্ষিণ এশিয়া ও ভারত মহাসাগরের ইতিহাস। ২০০১ সাল পর্যন্ত সুগত বসু মার্কিন যুক্তরাষ্ট্রের টাফস ইউনিভার্সিটিতে শিক্ষকতা করেছেন।  তারপর তিনি শিক্ষক হিসাবে হার্ভার্ড বিশ্ববিদ্যালয়ে যোগদান করেন।   ২০১৪ থেকে ২০১৯ পর্যন্ত সুগত বসু যাদবপুর লোকসভার সাংসদ ছিলেন।     তথ্যসূত্র   বিষয়শ্রেণী:১৯৫৬-এ জন্ম বিষয়শ্রেণী:জীবিত ব্যক্তি বিষয়শ্রেণী:পশ্চিমবঙ্গের তৃণমূল কংগ্রেসের রাজনীতিবিদ বিষয়শ্রেণী:পশ্চিমবঙ্গের লোকসভা সদস্য বিষয়শ্রেণী:ষোড়শ লোকসভার সদস্য বিষয়শ্রেণী:বাঙালি ইতিহাসবিদ বিষয়শ্রেণী:দক্ষিণ এশীয় ইতিহাসবিদ বিষয়শ্রেণী:কলকাতার রাজনীতিবিদ বিষয়শ্রেণী:দক্ষিণ চব্বিশ পরগনা জেলার ব্যক্তি বিষয়শ্রেণী:বাঙালি বংশোদ্ভূত মার্কিন ব্যক্তি বিষয়শ্রেণী:ভারতীয় বংশোদ্ভূত মার্কিন ব্যক্তি বিষয়শ্রেণী:কেমব্রিজ বিশ্ববিদ্যালয়ের প্রাক্তন শিক্ষার্থী বিষয়শ্রেণী:প্রেসিডেন্সি বিশ্ববিদ্যালয়, কলকাতার প্রাক্তন শিক্ষার্থী বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী বিষয়শ্রেণী:ভারতীয় ঐতিহাসিক ঔপন্যাসিক বিষয়শ্রেণী:২১শ শতাব্দীর মার্কিন ইতিহাসবিদ বিষয়শ্রেণী:বাঙালি লেখক বিষয়শ্রেণী:বাঙালি হিন্দু বিষয়শ্রেণী:২০শ শতাব্দীর বাঙালি বিষয়শ্রেণী:২১শ শতাব্দীর বাঙালি বিষয়শ্রেণী:হার্ভার্ড বিশ্ববিদ্যালয়ের শিক্ষক বিষয়শ্রেণী:দক্ষিণ এশিয়ার ইতিহাসবিদ বিষয়শ্রেণী:ভারতীয় পণ্ডিত বিষয়শ্রেণী:কলকাতার পণ্ডিত বিষয়শ্রেণী:ভারতীয় ইতিহাসবিদ বিষয়শ্রেণী:২০শ শতাব্দীর ভারতীয় ইতিহাসবিদ বিষয়শ্রেণী:২১শ শতাব্দীর ভারতীয় ইতিহাসবিদ বিষয়শ্রেণী:ভারতীয় লেখক বিষয়শ্রেণী:২০শ শতাব্দীর ভারতীয় লেখক বিষয়শ্রেণী:২০শ শতাব্দীর ভারতীয় অ-কল্পকাহিনী লেখক বিষয়শ্রেণী:২০শ শতাব্দীর পুরুষ লেখক বিষয়শ্রেণী:২১শ শতাব্দীর ভারতীয় অ-কল্পকাহিনী লেখক বিষয়শ্রেণী:ভারতীয় অ-কল্পকাহিনী লেখক বিষয়শ্রেণী:ভারতীয় জীবনীকার বিষয়শ্রেণী:২১শ শতাব্দীর ভারতীয় জীবনীকার বিষয়শ্রেণী:ভারতীয় শিক্ষায়তনিক বিষয়শ্রেণী:ভারতীয় রাজনৈতিক লেখক
টেগর লজ কুষ্টিয়ার মিলপাড়ায় অবস্থিত একটি ভবন যা বর্তমানে জাদুঘর হিসেবে ব্যবহৃত হচ্ছে। ১৮৯৫ সালে রবীন্দ্রনাথ ঠাকুর টেগর অ্যান্ড কোম্পানির অফিস হিসেবে ভবনটি নির্মাণ করেছিলেন।   ইতিহাস   ১৮৯৫ সালে রবীন্দ্রনাথ ঠাকুর শিলাইদহে টেগর অ্যান্ড কোম্পানি প্রতিষ্ঠিত করেন। একই বছর তিনি কোম্পানিটি কুষ্টিয়াতে স্থানান্তর করলে কোম্পানির দেখাশোনার জন্য এই ভবনটি নির্মাণ করেন।  ২০০১ সালে কামরুল ইসলাম সিদ্দিক টেগর লজ পুনরুদ্ধারের চেষ্টা করেন। ২০০২ সালে  দিয়ে কুষ্টিয়া পৌর কর্তৃপক্ষ ভবনটি কিনে নেয়। ২০১৭ সালের ১২ অক্টোবর রাষ্ট্রপতির আদেশ অনুযায়ী টেগর লজ পুরাকীতি সম্পদ হিসেবে গেজেটভুক্ত হলে ভবনটি প্রত্নতত্ত্ব অধিদপ্তরের নিকট হস্তান্তরের আদেশ দেওয়া হয়। তবে এই আদেশ বাস্তবায়ন হয়নি।   অবকাঠামো   বর্তমানে টেগর লজ নয় শতাংশ জমির উপর অবস্থিত। দোতলা ভবনটি ইন্দো-ইউরোপীয় স্থাপত্য নকশায় নির্মিত হয়েছে। নিচের তলায় একটি হল ঘরসহ তিনটি ঘর রয়েছে এবং উপরের তলার দুইটি ঘরের একটিতে কবিগুরুর রচিত গ্রন্থমালা এবং কবিগুরুর আঁকা ১২ টি ছবির অনুকৃতি রাখা আছে। একতলা থেকে দোতলায় উঠার জন্য পশ্চিম পাশের কুঠুরিতছ একটি সুদৃশ্য প্যাঁচানো লোহার সিঁড়ি রয়েছে।    তথ্যসূত্র    বহিঃসংযোগ        বিষয়শ্রেণী:কুষ্টিয়া জেলার জাদুঘর বিষয়শ্রেণী:রবীন্দ্রনাথ ঠাকুরের নামাঙ্কিত স্মারক বিষয়শ্রেণী:কুষ্টিয়ার ভবন ও স্থাপনা বিষয়শ্রেণী:কুষ্টিয়ার দর্শনীয় স্থান
বাংলাদেশের সাম্যবাদী দল (মার্কসবাদী-লেনিনবাদী), বাংলাদেশের একটি রাজনৈতিক দল। অবশ্য এই দল থেকে বিভিন্ন সময় বিভক্ত হয়ে বিভিন্ন দল গঠিত হয়েছে। বতর্মানে দলের সাধারণ সম্পাদক হিসেবে দায়িত্ব পালন করছেন ডা. সৈয়দ নুরুল ইসলাম। বিএনপির ২০ দলীয় জোট, পরবর্তীতে সমমনা জোটের অংশীদার।  পূর্ব ইতিহাস ১৯৬৭ — ৬৮ সালে পূর্ব পাকিস্তানের অবিভক্ত কমিউনিস্ট পার্টিতে ভাঙন দেখা দেয়। ১৯৬৭ সালে ১-৩ অক্টোবর ১ম কংগ্রেসে মার্কসবাদ, লেনিনবাদ, মাও সেতুং এর চিন্তাধারাকে আদর্শিক ভিত্তি হিসাবে গ্রহণ করে কমরেড সুখেন্দু দস্তিদার, কমরেড মোহাম্মদ তোয়াহার নেতৃত্বে পূর্ব পাকিস্তান কমিউনিস্ট পার্টি (এম-এল) প্রতিষ্ঠিত হয়।  ১৯৭২ সনে সুখেন্দু দস্তিদার কর্তৃক পার্টির নাম পরিবর্তন করে পূর্ব পাকিস্তান কমিউনিস্ট পার্টি (মার্কসবাদী-লেনিনবাদী) থেকে বাংলাদেশের সাম্যবাদী দল (মার্কসবাদী-লেনিনবাদী) রাখা হয়।  ১৯৭৬ সালে আলাউদ্দিন আহম্মদের নেতৃত্বাধীন অংশ সাম্যবাদী দলে যোগ দেয়। ১৯৭৭ সনে সাম্যবাদী দল দুই ভাগে বিভক্ত হয়। সুখেন্দু দস্তিদার ও মোহাম্মদ তোয়াহার নেতৃত্বে একটি অংশ সংগঠিত হয়। অন্য অংশের নেতৃত্ব দিতে থাকেন আবদুল হক, শরদিন্দু দস্তিদার, অজয় ভট্টাচার্য এবং হেমন্ত সরকার। ১৯৭৮ সালে আবদুল হকের দল বাংলাদেশের বিপ্লবী কমিউনিস্ট পার্টি (মার্কসবাদী-লেনিনবাদী) নামটি গ্রহণ করে।  ১৯৮৫ সালে তোয়াহা গ্রুপ এবং আলী আব্বাস ও দিলীপ বড়ুয়া গ্রুপ ঐক্যবদ্ধ হয়। পরবর্তীতে বিএনপির ২০ দলীয় জোট ও সমমনা জোটের সাথে সম্পৃক্ত হয়ে সৈরাচার শেখ হাসিনা সরকারের পদত্যাগের দাবিতে ডা. সৈয়দ নুরুল ইসলামের নেতৃত্বে যোগপথ আন্দোলনে অংশগ্রহণ করে  তথ্যসূত্র   বিষয়শ্রেণী:বাংলাদেশের রাজনৈতিক দল বিষয়শ্রেণী:সাম্যবাদী দল বিষয়শ্রেণী:বাংলাদেশের সাম্যবাদী দল
বেঞ্জামিন নিকোলাস কুপার ); (জন্ম: ১০ ফেব্রুয়ারি ১৯৯২) হলেন একজন নেদারল্যান্ড আন্তর্জাতিক ক্রিকেটার। তিনি নেদারল্যান্ড দলের হয়ে ২০১৪ আইসিসি বিশ্ব টুয়েন্টি২০ ক্রিকেট টুর্নামেন্ট খেলছেন। তিনি ক্রিকেটার টম কুপার এর ভাই হন।  খেলোয়াড়ী জীবন বেনের আন্তর্জাতিক ক্রিকেটে অভিষেক হয় ২৭ আগস্ট ২০১৩ সালে কানাডা জাতীয় ক্রিকেট দল এর বিরুদ্ধে। উক্ত একদিনের আন্তর্জাতিক অভিষেক ম্যাচে তিনি বোল্ড হওয়ার পূর্বে ৫৯ বলে ৭৪ রানের একটি অসাধারণ ইনিংস উপহার দেন।http://www.espncricinfo.com/ci/engine/match/660825.html ইনিংটি ছিল ৮টি চার এবং ২টি ছয়ের মার।  তথ্যসূত্র  বিষয়শ্রেণী:১৯৯২-এ জন্ম বিষয়শ্রেণী:জীবিত ব্যক্তি বিষয়শ্রেণী:ওলন্দাজ ক্রিকেটার বিষয়শ্রেণী:নেদারল্যান্ডসের একদিনের আন্তর্জাতিক ক্রিকেটার বিষয়শ্রেণী:নেদারল্যান্ডসের টুয়েন্টি২০ আন্তর্জাতিক ক্রিকেটার বিষয়শ্রেণী:কেএনসিবি একাদশের ক্রিকেটার বিষয়শ্রেণী:অস্ট্রেলীয় ক্রিকেটার বিষয়শ্রেণী:ওলন্দাজ বংশোদ্ভূত অস্ট্রেলীয় ব্যক্তি বিষয়শ্রেণী:২১শ শতাব্দীর অস্ট্রেলীয় পুরুষ ক্রীড়াবিদ
right|thumb|250px|ফুরিয়ার ধারার প্রারম্ভিক এক, দুই, বা চার পদ দ্বারা বর্গ তরঙ্গ অপেক্ষকের (square wave function) সন্নিকটীকরণ (approximation)। অধিক পদ জুড়ে প্রাপ্ত গ্রাফ, বর্গ তরঙ্গের গ্রাফের সর্বাধিক নিকটবর্তী মনে হয়। গণিতে ফুরিয়ার ধারা (Fourier series) এমন এক অসীম ধারা যা f পর্যায়ভুক্ত যেকোনো পর্যাবৃত্ত অপেক্ষককে (periodic function) f, 2f, 3f, ইত্যাদি পর্যায়ভুক্ত জ্যা ও সহ-জ্যা অপেক্ষকের যোগরূপে তৈরি করে। এর প্রয়োগ সর্বপ্রথম জোসেফ ফুরিয়ার (১৭৬৮ - ১৮৩০) ধাতুর প্লেটে তাপপ্রবাহ এবং তাপমাত্রার গণনার জন্য করেছিলেন। কিন্তু পরে এর ব্যবহার অনেক ক্ষেত্রে ঘটে এবং এটি বিশ্লেষণের একটি বৈপ্লবিক সামগ্রী প্রমাণিত হয়।  এর সহায়তায় অত্যধিক কঠিন অপেক্ষকও জ্যা ও সহ-জ্যা অপেক্ষকের যোগরূপে তৈরি করা হয় যা থেকে এ সম্পর্কিত গাণিতিক বিশ্লেষণ অত্যন্ত সরল হয়ে যায়।   ফুরিয়র ধারার প্রয়োগ   তড়িৎ প্রকৌশলে - তড়িৎ তড়িৎক্ষেত্রে প্রবাহিত ধারা এবং বিভব ইত্যাদি গণনায়  কম্পনের বিশ্লেষণে (যান্ত্রিক, শব্দ বা তড়িচ্চুম্বকীয় কম্পন)  শব্দ, আলোর অধ্যয়ন এবং বিশ্লেষণে  সঙ্কেত প্রক্রিয়াকরণে (signal processing)  ছবি প্রক্রিয়াকরণে (image processing)   2π আবর্তনকালযুক্ত পর্যাবৃত্ত অপেক্ষকের জন্য ফুরিয়ার ধারা   ধরা হল, f(x), বাস্তব চল x এর একটি পর্যাবৃত্ত অপেক্ষক যার আবর্তন কাল হল 2π অর্থাৎ f(x+2π) = f(x) হলে,  এই ধারাকে ফুরিয়ার ধারা বলা হয়।  ও  কে ফুরিয়ার গুণাঙ্ক বলা হয়। এই গুণাঙ্ক বাস্তব সংখ্যা বা জটিল সংখ্যা হতে পারে।            ফুরিয়ার ধারার একটি সরল উদাহরণ  thumb|right| একটি করাতদাঁতী অপেক্ষকের (sawtooth function) গ্রাফ thumb|right|করাতদাঁতী অপেক্ষকের জন্য ফুরিয়ার ধারার প্রথম পাঁচ পদের যোগ (এক পদ, দুই পদের যোগ, তিন পদের যোগ... ইত্যাদির) চলমান (animated) প্রদর্শন  ধরা হল, প্রদত্ত অপেক্ষক করাতদাঁতী অপেক্ষক (sawtooth function) যাকে নিম্নলিখিত গাণিতিক পদ হিসাবে লেখা যায়:  এই অপেক্ষকের জন্য ফুরিয়ার গুণাঙ্ক এইধরনের:  তাহলে  thumb|500px  thumb|500px  thumb|500px   আরও দেখুন   জোসেফ ফুরিয়ার  ফুরিয়ার বিশ্লেষণ  ফুরিয়ার রূপান্তর (Fourier transform)  মূল পর্যায় তথ্যসূত্র  বহিঃসংযোগ  Phasor Phactory Allows custom control of the harmonic amplitudes for arbitrary terms  Java applet shows Fourier series expansion of an arbitrary function  Example problems  - Examples of computing Fourier Series  Fourier series explanation - A simple, non-mathematical approach  Fourier Series Module by John H. Mathews  Joseph Fourier - A site on Fourier's life which was used for the historical section of this article  বিষয়শ্রেণী:সমাকলন বিষয়শ্রেণী:ফুরিয়ে ধারা
কালভিন মার্ক ফিলিপস (, ; জন্ম: ২ ডিসেম্বর ১৯৯৫; কালভিন ফিলিপস নামে সুপরিচিত) হলেন একজন ইংরেজ পেশাদার ফুটবল খেলোয়াড়। তিনি বর্তমানে ইংরেজ ক্লাব ম্যানচেস্টার সিটি এবং ইংল্যান্ড জাতীয় দলের হয়ে মধ্যমাঠের খেলোয়াড় হিসেবে খেলেন। তিনি মূলত রক্ষণাত্মক মধ্যমাঠের খেলোয়াড় হিসেবে খেললেও মাঝেমধ্যে কেন্দ্রীয় মধ্যমাঠের খেলোয়াড় অথবা কেন্দ্রীয় রক্ষণভাগের খেলোয়াড় হিসেবে খেলেন।  ফিলিপস ২০২০ সালে ইংল্যান্ডের হয়ে আন্তর্জাতিক পর্যায়ে অভিষেক করেছেন; ইংল্যান্ডের জার্সি গায়ে তিনি এপর্যন্ত ২৬ ম্যাচে অংশগ্রহণ করেছেন।  প্রারম্ভিক জীবন কালভিন মার্ক ফিলিপস ১৯৯৫ সালের ২রা ডিসেম্বর তারিখে ইংল্যান্ডের লিডসে জন্মগ্রহণ করেছেন এবং সেখানেই তার শৈশব অতিবাহিত করেছেন।  আন্তর্জাতিক ফুটবল ২০২০ সালের ৮ই সেপ্টেম্বর তারিখে, ২৪ বছর, ৯ মাস ও ৬ দিন বয়সে, ডান পায়ে ফুটবল খেলায় পারদর্শী ফিলিপস ডেনমার্কের বিরুদ্ধে অনুষ্ঠিত ২০২০–২১ উয়েফা নেশনস লিগের ম্যাচে অংশগ্রহণ করার মাধ্যমে আন্তর্জাতিক ফুটবলে ইংল্যান্ডের হয়ে অভিষেক করেছেন।https://int.soccerway.com/matches/2020/09/08/europe/uefa-nations-league/denmark/england/3243342/ তিনি উক্ত ম্যাচের মূল একাদশে অন্তর্ভুক্ত ছিলেন;https://www.worldfootball.net/report/nations-league-a-2020-2021-gruppe-2-daenemark-england/ ম্যাচে তিনি ৭ নম্বর জার্সি পরিধান করে কেন্দ্রীয় মধ্যমাঠের খেলোয়াড় হিসেবে খেলেছিলেন।https://www.transfermarkt.com/spielbericht/index/spielbericht/3330696 ম্যাচটি ০–০ গোলে ড্র হয়েছিল।https://www.national-football-teams.com/matches/report/27832/Denmark_England.html ইংল্যান্ডের হয়ে অভিষেকের বছরে ফিলিপস সর্বমোট ৪ ম্যাচে অংশগ্রহণ করেছেন।  পরিসংখ্যান আন্তর্জাতিক   দল  সাল  ম্যাচ  গোল ইংল্যান্ড  ২০২০  ৪  ০ ২০২১  ১৫  ০ ২০২২  ৬  ০ ২০২৩  ১  ০ সর্বমোট  ২৬  ০  তথ্যসূত্র  বহিঃসংযোগ                       বিষয়শ্রেণী:১৯৯৫-এ জন্ম বিষয়শ্রেণী:জীবিত ব্যক্তি বিষয়শ্রেণী:ইংরেজ পুরুষ ফুটবলার বিষয়শ্রেণী:ফুটবল মধ্যমাঠের খেলোয়াড় বিষয়শ্রেণী:ইংল্যান্ডের আন্তর্জাতিক ফুটবলার বিষয়শ্রেণী:লিডস ইউনাইটেড ফুটবল ক্লাবের খেলোয়াড় বিষয়শ্রেণী:ম্যানচেস্টার সিটি ফুটবল ক্লাবের খেলোয়াড় বিষয়শ্রেণী:উয়েফা ইউরো ২০২০-এর খেলোয়াড় বিষয়শ্রেণী:২০২২ ফিফা বিশ্বকাপের খেলোয়াড় বিষয়শ্রেণী:প্রিমিয়ার লিগের খেলোয়াড় বিষয়শ্রেণী:ইংরেজ ফুটবল লিগের খেলোয়াড় বিষয়শ্রেণী:আইরিশ বংশোদ্ভূত ইংরেজ ব্যক্তি বিষয়শ্রেণী:কৃষ্ণাঙ্গ ব্রিটিশ ক্রীড়াবিদ বিষয়শ্রেণী:উয়েফা চ্যাম্পিয়নস লিগ বিজয়ী খেলোয়াড় বিষয়শ্রেণী:ওয়েস্ট হ্যাম ইউনাইটেড ফুটবল ক্লাবের খেলোয়াড় বিষয়শ্রেণী:পুরুষ ফুটবল মধ্যমাঠের খেলোয়াড় বিষয়শ্রেণী:ইপ্সউইচ টাউন ফুটবল ক্লাবের খেলোয়াড় বিষয়শ্রেণী:কৃষ্ণাঙ্গ ইংরেজ ক্রীড়াবিদ বিষয়শ্রেণী:২১শ শতাব্দীর ইংরেজ পুরুষ ক্রীড়াবিদ
ইউরিজান বেলট্রান (২রা নভেম্বর, ১৯৮৬ - ১৩ই ডিসেম্বর, ২০১৭)  একজন প্রয়াত মার্কিন পর্নোগ্রাফিক অভিনেত্রী, মডেল এবং মূলধারার অভিনেত্রী।  তার সফল পর্নোগ্রাফিক এবং মডেলিং ক্যারিয়ারের পাশাপাশি, বেল্টরান ২০০৬ সালের হরর ফিল্ম ওয়্যারউলফ ইন এ উইমেন প্রিজন এবং পরবর্তীতে ২০১৭ সালে রোমান্টিক কমেডি রাইস অন হোয়াইট-এ অভিনয় করেছিলেন।  ১৮ ডিসেম্বর ২০১৭-এ, তাকে তার ক্যালিফোর্নিয়ার অ্যাপার্টমেন্টে একটি আপাত মাত্রাতিরিক্ত মাদক সেবনে মৃত অবস্থায় পাওয়া যায়।    কর্মজীবন  ২০০৩-এর শুরুতে, বেল্ট্রান একজন হুটার্স গার্ল হিসাবে দক্ষিণ ক্যালিফোর্নিয়ায় বৈশিষ্ট্য মডেলিং শুরু করেছিলেন। ২০০৫ সালে, তিনি প্রাপ্তবয়স্ক মডেলিং শুরু করেন, যখন তিনি তার প্রথম ওয়েবসাইট, SweetYurizan.com চালু করার সিদ্ধান্ত নেন। ২০০৬ সালে, তিনি তার প্রথম ও প্রধান চলচ্চিত্র, একটি স্বল্প বাজেটের হরর চলচ্চিত্র ওয়্যারউলফ ইন এ উইমেনস প্রিজনে উপস্থিত হন।   তথ্যসূত্র    বহিঃসংযোগ    সরকারী ওয়েবসাইট         বিষয়শ্রেণী:১৯৮৬-এ জন্ম বিষয়শ্রেণী:২০১৭-এ মৃত্যু বিষয়শ্রেণী:মার্কিন পর্নোগ্রাফিক চলচ্চিত্র অভিনেত্রী বিষয়শ্রেণী:২১শ শতাব্দীর মার্কিন নারী বিষয়শ্রেণী:লস অ্যাঞ্জেলেসের অভিনেত্রী বিষয়শ্রেণী:২১শ শতাব্দীর মার্কিন অভিনেত্রী
সানী জুবায়ের (জন্ম ২ ডিসেম্বর ১৯৭৩) একজন বাংলাদেশি গায়ক, সুরকার ও সঙ্গীত পরিচালক। অনিল বাগচীর একদিন চলচ্চিত্রের সঙ্গীত পরিচালনার জন্য ২০১৫ সালে তিনি শ্রেষ্ঠ সঙ্গীত পরিচালক হিসেবে জাতীয় চলচ্চিত্র পুরস্কার লাভ করেন।  প্রারম্ভিক জীবন সানী ১৯৭৩ সালের ২ ডিসেম্বর পুরনো ঢাকায় জন্মগ্রহণ করেন। তার পিতার নাম মোহাম্মদ হামিদুল্লাহ ও মাতার নাম খুরশিদ জাহান। তার নানা ছিলেন কবি খান মোহাম্মদ মঈনউদ্দীন।  সানী সেইন্ট গ্রেগরী উচ্চ বিদ্যালয় থেকে মাধ্যমিক ও নটর ডেম কলেজ থেকে উচ্চ মাধ্যমিক সম্পন্ন করেন। প্রথমজীবনে তিনি তাদের পারিবারিক বন্ধু গোবিন্দ রবিদাশের কাছ থেকে ভারতীয় শাস্ত্রীয় সংগীতে প্রাথমিক শিক্ষা লাভ করেন।  ১৯৯৩ সালে ভারতের পাতিয়ালা ঘরনা সংগীতের শিষ্যত্ব গ্রহণ করেন এবং সেখানে ওস্তাদ মাজহার আলী খান ও যাওয়াদ আলী খানের কাছে হিন্দুস্তানি শাস্ত্রীয় সংগীত শিক্ষা লাভ করেন। এরপর ২০০১ সালে সুইডেনের স্টকহোমের রয়েল কলেজ অব মিউজিক নামক শিক্ষাপ্রতিষ্ঠানে ভর্তি হন এবং সেখানে থেকে ২০০৬ সালে পশ্চিমা শাস্ত্রীয় সঙ্গীতের উপর স্নাতকোত্তর ডিগ্রি অর্জন করেন।  কর্মজীবন সানী অ্যালাইয়্যান্স ফ্রাঞ্চাইজ ডি ঢাকা নামে একটি প্রতিষ্ঠানে পাঁচ বছর সঙ্গীতের উপর শিক্ষকতা করেন। ২০০৩ সালে তিনি বাংলাদেশের ষড়ঋতু ও এর প্রকৃতির পরিবর্তন নিয়ে দ্য গোল্ডেন ল্যান্ড নামে একটি অর্কেস্ট্রা অ্যালবাম প্রকাশ করেন। ২০১৫ সালে ঘাসফুল চলচ্চিত্রের মাধ্যমে তিনি চলচ্চিত্রে সঙ্গীত পরিচালনা করা শুরু করেন। এরপর, অনিল বাগচীর একদিন (২০১৫), আঁখি ও তার বন্ধুরা (২০১৭) ও কালের পুতুল (২০১৮) চলচ্চিত্রে সঙ্গীত পরিচালনা করেন। বর্তমানে তিনি রয়্যাল ইন্সটিটিউট অব মিউজিক বাংলাদেশ নামের একটি সঙ্গীত শিক্ষা প্রতিষ্ঠান পরিচালনা করছেন।  অ্যালবাম সানীর ৮টি একক অ্যালবাম প্রকাশিত হয়েছে যার মধ্যে প্রথমটি প্রকাশিত হয় ১৯৯৮ সালে। অ্যালবামগুলো হলো, সারা, আপনা খায়াল (২০০৩), নির্জন স্বাক্ষর (২০০৩), অজস কবিতা, যুগল সন্ধি, অদ্ভুত আঁধার এক, চাঁদের সরোবরে এবং নজরুল সংগীতের অ্যালবাম কেনো মেঘেরও ছায়া (২০১২)।  তথ্যসূত্র  বিষয়শ্রেণী:১৯৭৩-এ জন্ম বিষয়শ্রেণী:জীবিত ব্যক্তি বিষয়শ্রেণী:ঢাকা জেলার ব্যক্তি বিষয়শ্রেণী:বাংলাদেশী গায়ক বিষয়শ্রেণী:বাংলা ভাষার সঙ্গীতশিল্পী বিষয়শ্রেণী:বাংলাদেশী সুরকার বিষয়শ্রেণী:শ্রেষ্ঠ সঙ্গীত পরিচালকের জন্য জাতীয় চলচ্চিত্র পুরস্কার (বাংলাদেশ) বিজয়ী বিষয়শ্রেণী:বাংলাদেশী গায়ক-গীতিকার বিষয়শ্রেণী:বাংলাদেশী সঙ্গীত পরিচালক বিষয়শ্রেণী:বাংলাদেশী সঙ্গীতজ্ঞ বিষয়শ্রেণী:নটর ডেম কলেজ, ঢাকার প্রাক্তন শিক্ষার্থী
লা প্রেনসা লিবরে  কোস্টারিকার রাজধানী সান জোসে প্রকাশিত একটি দৈনিক পত্রিকা ছিল। ১৮৮৯ সালের ১১ জুন প্রতিষ্ঠিত পত্রিকাটি ছিল দেশের প্রাচীনতম নিয়মিত প্রকাশিত সংবাদপত্র।   সংবাদপত্রটি ৩১ ডিসেম্বর ২০১৪-এ এর মুদ্রিত সংস্করণ প্রকাশ বন্ধ করে এবং ২০১৫ সালের জানুয়ারিতে একটি ডিজিটাল সংস্করণে স্থানান্তরিত করে। ২০২০ সালের আগস্টে গ্রুপো এক্সট্রা কোভিড -১৯ মহামারীর কারণে বিজ্ঞাপনের আয় হ্রাসের কথা উল্লেখ করে প্রকাশনা বন্ধের ঘোষণা দিয়েছিল।     তথ্যসূত্র        বহিঃসংযোগ    লা প্রেনসা লিবার , অনলাইন ওয়েবসাইট  বিষয়শ্রেণী:কোস্টা রিকার সংবাদপত্র বিষয়শ্রেণী:১৮৮৯-এ প্রতিষ্ঠিত প্রকাশনা বিষয়শ্রেণী:১৮৮৯-এ প্রতিষ্ঠিত সংবাদপত্র
১৯৫৬ সালের শীতকালীন অলিম্পিক্‌স ইতালির কর্তিনা দাম্পেৎসো-তে অনুষ্ঠিত হয়। রাশিয়া প্রথমবারের মত শীতকালীন অলিম্পিকসের অংশ নেয়।  রাজনীতি  দূরদর্শন কর্টিনা গেমস ছিল প্রথম শীতকালীন অলিম্পিক যার বহুজাতিক দর্শকের জন্য দূরদর্শন সম্প্রচার হয়েছিল।Toohey and Veal (২০০৭), p. ১৪৮ তথ্যসূত্র  বিষয়শ্রেণী:অলিম্পিক গেমস বিষয়শ্রেণী:শীতকালীন অলিম্পিক গেমস বিষয়শ্রেণী:বছর অনুযায়ী শীতকালীন অলিম্পিক বিষয়শ্রেণী:১৯৫৬ শীতকালীন অলিম্পিক বিষয়শ্রেণী:ইতালিতে অলিম্পিক গেমস
মনোজ টিগ্গা হলেন একজন ভারতীয় রাজনীতিবিদ এবং পশ্চিমবঙ্গের মাদারিহাট কেন্দ্রের প্রতিনিধিত্বকারী বিধানসভার সদস্য । ২০১৬ সালের পশ্চিমবঙ্গ বিধানসভা নির্বাচনে, তিগ্গা বিজেপির টিকিটে সর্বভারতীয় তৃণমূল কংগ্রেস পদম লামাকে ২২,৩০৮ ভোটে পরাজিত করেছিলেন।  তিনি ২০০৯ সালে আলিপুরদুয়ার আসন থেকে ভারতীয় সাধারণ নির্বাচনে বিপ্লবী সমাজতান্ত্রিক দলের (ভারত) মনোহর তিরকের কাছে পরাজিত হন।    তথ্যসূত্র   বিষয়শ্রেণী:১৯৭৩-এ জন্ম বিষয়শ্রেণী:জীবিত ব্যক্তি বিষয়শ্রেণী:পশ্চিমবঙ্গের ভারতীয় জনতা পার্টির রাজনীতিবিদ বিষয়শ্রেণী:আলিপুরদুয়ার জেলার ব্যক্তি বিষয়শ্রেণী:বাঙালি হিন্দু বিষয়শ্রেণী:২১শ শতাব্দীর ভারতীয় রাজনীতিবিদ বিষয়শ্রেণী:পশ্চিমবঙ্গ বিধানসভার সদস্য ২০১৬-২০২১ বিষয়শ্রেণী:পশ্চিমবঙ্গ বিধানসভার সদস্য ২০২১-২০২৬ বিষয়শ্রেণী:অষ্টাদশ লোকসভার সদস্য বিষয়শ্রেণী:পশ্চিমবঙ্গের লোকসভা সদস্য
প্রিয়াঙ্কা উপেন্দ্র (বিবাহপূর্ব পদবী ত্রিবেদী) হলেন একজন ভারতীয় চলচ্চিত্র অভিনেত্রী। তিনি প্রধানত কন্নড় ভাষার চলচ্চিত্রে অভিনয় করেন। এছাড়াও তিনি বাংলা, কন্নড় ও তামিল চলচ্চিত্রে কাজ করেছেন।   ব্যক্তিগত জীবন  প্রিয়াঙ্কার জন্ম কলকাতায়। তার মা পশ্চিমবঙ্গের এবং বাবা উত্তরপ্রদেশের। কলকাতার একটি কলেজ থেকে বাণিজ্য ডিগ্রি নিয়ে স্নাতক হওয়ার আগে তিনি তার স্কুল জীবনের দশ বছর মার্কিন যুক্তরাষ্ট্রে এবং প্রায় তিন বছর সিঙ্গাপুরে কাটিয়েছেন। তিনি ১৯৯০ এর দশকের শেষের দিকে ব্রিটানিয়া, ওরিয়েন্ট ইলেকট্রিক এবং পিলসবারির মতো ব্র্যান্ডের জন্য টেলিভিশন বিজ্ঞাপনগুলিতে উপস্থিত হন। এই সময়ে, তাকে পরিচালক বাসু চ্যাটার্জি তার প্রথম বাংলা চলচ্চিত্র হঠাৎ বৃষ্টি (১৯৯৮) এ অভিনয় করেছিলেন। তিনি তার সাথে আরও দুটি চলচ্চিত্র নির্মাণ করেন, চুপি চুপি (২০০১) এবং টক ঝাল মিষ্টি (২০০২)।  প্রিয়াঙ্কা কর্ণাটক চলচ্চিত্রের অভিনেতা, পরিচালক এবং চিত্রনাট্যকার উপেন্দ্রকে বিয়ে করেন। এই দম্পতির ২টি সন্তান রয়েছে। তিনি কটিগব্বা চলচ্চিত্রে বিষুবর্ধনের বিপরীতে অভিনয় করেন। এরপর তিনি উপেন্দ্র এর সাথে "র", "এইচটুও" ও "শ্রীমতি" এবং রবিচন্দ্রন এর সাথে "মাল্লা" চলচ্চিত্রে কাজ করেন।   কর্মজীবন   চলচ্চিত্রের তালিকা  বছর  চলচ্চিত্র  ভূমিকা  ভাষা  মন্তব্য ১৯৯৮  হঠাৎ বৃষ্টি      বাংলা  রক্তের দোষে    বাংলা বাদা দিন    হিন্দি  ১৯৯৯  সওতেলা    হিন্দি  ২০০১  রাল  শান্তি  তেলুগু  কটিগব্বা    কন্নাটা  সুরি    তেলুগু  মুঝে মেরি বিবি সে বাচাও  সোনিয়া মালকানি  হিন্দি  চুপি চুপি    বাংলা  ২০০২  রাজ্জিয়াম  আনু  তামিল  এপ্রিল রাজা  প্রিয়া মহালক্সী  তামিল  টক ঝাল মিষ্টি  দিপান্তিকা  বাংলা  সাথী  সোনালী  বাংলা  গুরু মহাগুরু    হিন্দি  দুর্গা    হিন্দি  ২০০৩  কাদহাল সাদুগুদু  কাওসালয়া চিদাম্বারাম  তামিল   সঙ্গী    বাংলা  এইচটুও  কাবেরী  কন্নড়  আইস  অঞ্জলী  তামিল  ২০০৪  রাউডি আল্লিয়া    কন্নড়   মাল্লা  প্রিয়া  কন্নড়  জানানাম    তামিল  ২০০৬  অগ্নীপরীক্ষা    বাংলা  ২০০৮  আমার প্রতিজ্ঞা  রিনা সেন  বাংলা  গোলমাল  চাদনী ঘোষাল  বাংলা  ২০০৯  অপরাধী    বাংলা  ২০১০  পঞ্চরঙ্গী   কন্নড়  বিশেষ উপস্থিতি ২০১১   শ্রীমতি    কন্নড় হ্যালো মেমসাহেবমিতাবাংলা ২০১২   এনামী    হিন্দি  ২০১৪   ক্রেজি স্টার    কন্নড় ২০২৩মাস্টার অংশুমানমাধবী সেনবাংলাসত্যজিৎ রায়ের উপন্যাস অবলম্বনেগোয়েন্দা তিক্ষানাতিক্ষানাকন্নড়, তেলুগু, হিন্দি, বাংলাপ্রিয়াঙ্কা উপেন্দ্রের ৫০তম ছবি   তথ্যসূত্র   বহিঃসংযোগ     www.bollywoodhungama.com  www.telegraphindia.com  Priyanka Upendra filmography  বিষয়শ্রেণী:জীবিত ব্যক্তি বিষয়শ্রেণী:বাঙালি অভিনেত্রী বিষয়শ্রেণী:কলকাতার ব্যক্তি বিষয়শ্রেণী:কলকাতার অভিনেত্রী বিষয়শ্রেণী:২১শ শতাব্দীর ভারতীয় অভিনেত্রী বিষয়শ্রেণী:কন্নড় চলচ্চিত্র অভিনেত্রী বিষয়শ্রেণী:তামিল চলচ্চিত্র অভিনেত্রী বিষয়শ্রেণী:ভারতীয় চলচ্চিত্র অভিনেত্রী বিষয়শ্রেণী:তেলুগু চলচ্চিত্র অভিনেত্রী বিষয়শ্রেণী:বাংলা চলচ্চিত্র অভিনেত্রী
রইস খান আহমেদজাই (; জন্ম: ৩ সেপ্টেম্বর ১৯৮৪) হলেন একজন প্রাক্তন আফগান ক্রিকেটার যিনি আফগানিস্তান জাতীয় ক্রিকেট দল এর হয়ে খেলেখেন মে ২০১০ সাল পর্যন্ত তার অবসরের আগে পর্যন্ত। রইস  ছিলেন একজন ডানহাতি ব্যাটসম্যান এবং ডানহাতি অফব্রেক বোলার। এছাড়াও তিনি ইউনিসেফ এর একজন জাতীয় শুভেচ্ছা দূত হিসেবে কাজ করছেন।   প্রারম্ভিক এবং ব্যক্তিগত জীবন  আহমাদজাই আজরা গ্রামের, লগার প্রদেশে, আফগানিস্তান জন্মগ্রহণ করেন। তিনি সাবেক সতীর্থ খেলোয়াড় মোহাম্মদ নবী এবং দৌলত আহমেদজাই এর মত খড়ম উপজাতি থেকে আসেন।  খেলোয়াড়ী জীবন আহমাদজাই ২০০২-০৩ ট্রফিতে রহিম ইয়ার থান এর বিরুদ্ধে আফগানিস্তানের হয়ে আত্মপ্রকাশ করেন। এছাড়াও আহমাদজাই ২০০৪ সালে এসিসি ট্রফিতে হংকং জাতীয় ক্রিকেট দল এর বিরুদ্ধে আফগানিস্তানের হয়ে আন্তর্জাতিক ম্যাচে আত্মপ্রকাশ হয়। আহমাদজাই ২০০৬ সালে নিম্নলিখিত টুর্নামেন্টে আফগানিস্তানের হয়ে প্রতিনিধিত্ব করেন।২০০৬ সালের টুর্নামেন্টের সময় আহমাদজাই অধিনায়কের দায়িত্ব পালন করেন।  ২০০৭ সালে, আহমাদজাই সিবাস্টিনাইটেস ক্রিকেট দলের হয়ে দুটি লিস্ট এ ম্যাচ খেলেন এবং শ্রীলঙ্কা এ্যাথেল্ট ক্লাবে শ্রীলংকান ক্রিকেট ক্লাব ও শ্রীলঙ্কা আর্মি স্পোর্টস ক্লাব বিরুদ্ধে ম্যাচ খেলেন।  অবসর গ্রহণ দক্ষিণ আফ্রিকার বিরুদ্ধে আফগানিস্তানের ম্যাচের আগে, আহমাদজাই অবসর গ্রহণ করবেন বলে ঘোষণা দেন। তিনি অবসর গ্রহণের কারণ হিসেবে বলেন, "আফগান ক্রিকেটারদের মধ্যে তরুণ প্রজন্মের উন্নয়নে জন্য তার এ অবসর"। আহমাদজাই বর্তমানে আফগানিস্তান ক্রিকেট বোর্ডের একজন প্রধান নির্বাচক হিসেবে ভূমিকা পালন করছেন। এছাড়াও তিনি আফগান এইড এর একজন প্রতিনিধি।   তথ্যসূত্র    বহিঃসংযোগ  Raees Ahmadzai on Cricinfo Raees Ahmadzai on CricketArchive  বিষয়শ্রেণী:১৯৮৪-এ জন্ম বিষয়শ্রেণী:জীবিত ব্যক্তি বিষয়শ্রেণী:লগার প্রদেশের ব্যক্তিত্ব বিষয়শ্রেণী:আফগান ক্রিকেটার বিষয়শ্রেণী:পশতু ব্যক্তি বিষয়শ্রেণী:আফগানিস্তানের একদিনের আন্তর্জাতিক ক্রিকেটার বিষয়শ্রেণী:আফগানিস্তানের টুয়েন্টি২০ আন্তর্জাতিক ক্রিকেটার বিষয়শ্রেণী:আফগানিস্তান জাতীয় ক্রিকেট দলের অধিনায়ক বিষয়শ্রেণী:পাকিস্তানে আফগান প্রবাসী বিষয়শ্রেণী:আফগান ক্রিকেট কোচ বিষয়শ্রেণী:ইউনিসেফের শুভেচ্ছাদূত বিষয়শ্রেণী:সেবাস্টিয়ানিটেজ ক্রিকেট ও অ্যাথলেটিক ক্লাবের ক্রিকেটার